पाएं अपने शहर की ताज़ा ख़बरें और फ्री ई-पेपरडाउनलोड करें
युवक रात को खाना खाने के बाद टहलने निकला था। रातभर वह अपने घर नहीं लौटा। सुबह परिजन युवक को ढूंढने निकले तो ग्रामीणों ने बताया कि युवक का शव आंगनबाड़ी केंद्र के गेट पर लटका है। मामला शिवरीनारायण थाना क्षेत्र के ग्राम थनौद का है।
टीआई मोतीलाल शर्मा ने बताया द्वारिका श्रीवास (21) पिता गज्जू श्रीवास बुधवार रात खाना खाकर घर से घूमने निकला था। जिसके बाद वह रात भर घर नहीं लौटा। युवक के गले से गेट पर रस्सी बंधी हुई थी। युवक का आधा शरीर जमीन पर रहने के कारण मौत को संदिग्ध माना जा रहा है। मौके पर विवेचना करने गए एएसआई कौशल सिदार ने बताया मौके पर देखकर फांसी लगाकर आत्महत्या करने का मामला प्रतीत हो रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn